Andželina Beļakovska

Andželina Beļakovska (; dzimusi  Odesā) ir Ukrainā dzimusi ASV starptautiskā lielmeistare šahā (1993).

 Biogrāfija 
1990. gadā PSRS izlases sastāvā uzvarējusi Pasaules studenšu komandu čempionātā šahā. 1991. gadā Ļeņingradā piedalījusies Pasaules čempionāta šahā sievietēm zonu turnīrā, kā arī Filadelfijā piedalījusies starptautiskajā šaha turnīrā World Open. 1994. gadā pārcēlusies uz dzīvi ASV un sākusi šaha turnīros pārstāvēt šo valsti. Trīs reizes uzvarējusi ASV sieviešu šaha čempionātos (1995, 1996, 1999), kā arī vienu reizi šajā turnīrā bijusi otrā (1997). Trīs reizes uzvarējusi Ņujorkas pilsētas čempionātā šahā sievietēm.

1995. gadā Kišiņevā piedalījusies Pasaules čempionāta šahā sievietēm starpzonu turnīrā, kurā ieņēmusi 26. vietu.1995 Kishinev Interzonal Tournament

Pārstāvējusi ASV komandu Pasaules šaha olimpiādēs, kurās piedalījusies 3 reizes (1994-1998).OlimpBase :: Women's Chess Olympiads :: Anjelina Belakovskaia

Par panākumiem turnīros FIDE 1993. gadā viņai piešķīrusi starptautiskās lielmeistares (WGM) nosaukumu. 1999. gadā beigusi savu aktīvo šahistes karjeru.

Odesā beigusi vietējo lauksaimniecības universitāti, bet ASV beigusi Ņujorkas Universitāti ar maģistra grādu finanšu matemātikā. Strādājusi kā nekustamā īpašuma aģents.Anjelina has a home for you | ChessBase

 Atsauces 

 Ārējās saites 

Kategorija:1969. gadā dzimušie
Kategorija:ASV šahisti
Kategorija:PSRS šahisti
Kategorija:Ukrainas šahisti
Kategorija:Odesā dzimušie